Document ID: 31996D0266

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Απριλίου 1996 για την κατ' αρχήν αναγνώριση της πληρότητας του φακέλου ο οποίος υποβλήθηκε για αναλυτική εξέταση με στόχο να συμπεριληφθεί ενδεχομένως η ουσία methyl kresoxym στο παράρτημα Ι της οδηγίας 91/414/ΕΟΚ του Συμβουλίου όσον αφορά τη θέση σε εμπορία των προστατευόμενων φυτικών προϊόντων (Κείμενο που παρουσιάζει ενδιαφέρον για τον ΕΟΧ) (96/266/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ, της 15ης Ιουλίου 1991, του Συμβουλίου όσον αφορά τη θέση σε εμπορία των προστατευομένων φυτικών προϊόντων (1), όπως τροποποιήθηκε τελευταία από την οδηγία 96/12/ΕΚ της Επιτροπής (2), και ιδίως το άρθρο 6 παράγραφος 3,
Εκτιμώντας:
ότι η οδηγία 91/414/ΕΟΚ του Συμβουλίου προβλέπει την κατάρτιση κοινοτικού πίνακα επιτρεπομένων ενεργών εντομοκτόνων ουσιών 7
ότι η BASF Aktiengesellschaft υπέβαλε στις 28 Μαρτίου 1995, φάκελο στις αρμόδιες βελγικές αρχές προκειμένου να περιληφθεί η ενεργός ουσία methyl kresoxym στο παράρτημα Ι της οδηγίας 7 ότι οι βελγικές αρχές ανέφεραν στην Επιτροπή τα αποτελέσματα της πρώτης εξέτασης της πληρότητας του φακέλου με βάση τα στοιχεία και τις διατάξεις που προβλέπονται για το σκοπό αυτό στο παράρτημα ΙΙ και, για ένα τουλάχιστον προστατευόμενο φυτικό προϊόν το οποίο περιέχει την εν λόγω ενεργό ουσία, στο παράρτημα ΙΙΙ της οδηγίας 7 ότι, επομένως, σύμφωνα με τις διατάξεις του άρθρου 6 παράγραφος 2, ο φάκελος υπεβλήθη από την εταιρεία στην Επιτροπή και τα άλλα κράτη μέλη 7
ότι η Επιτροπή διαβίβασε το φάκελο στη μόνιμη φυτοϋγειονομική επιτροπή κατά την συνεδρίαση της ομάδας εργασίας «νομοθεσία», η οποία συνήλθε στις 25 και 26 Σεπτεμβρίου 1995, κατά τη συνεδρίαση της οποίας, τα κράτη μέλη επιβεβαίωσαν ότι έλαβαν τον εν λόγω φάκελο 7
ότι το άρθρο 6 παράγραφος 3 της οδηγίας ορίζει ότι πρέπει να επιβεβαιώνεται σε επίπεδο Κοινότητας ότι ο φάκελος θεωρείται κατ' αρχήν ικανοποιητικός όσον αφορά τα στοιχεία και τις διατάξεις που προβλέπονται για το σκοπό αυτό στο παράρτημα ΙΙ και, τουλάχιστον για ένα προστατευόμενο φυτικό προϊόν το οποίο περιλαμβάνει την εν λόγω ενεργό ουσία, στο παράρτημα ΙΙΙ της οδηγίας 7
ότι η επιβεβαίωση αυτή είναι απαραίτητη προκειμένου να καταστεί δυνατόν να συνεχιστεί η αναλυτική εξέταση του φακέλου τόσο για να δοθεί στα κράτη μέλη η δυνατότητα προσωρινής άδειας για τα προστατευόμενα φυτικά προϊόντα που περιέχουν αυτήν την ενεργό ουσία, εγκαίρως, σύμφωνα με τους όρους που ορίζονται στο άρθρο 8 παράγραφος 1 της οδηγίας και, ειδικότερα, ο όρος σύμφωνα με τον οποίο πρέπει να γίνει αναλυτική εκτίμηση της ενεργού ουσίας και του προστατευομένου φυτικού προϊόντος για να διαπιστωθεί ότι ανταποκρίνεται στις απαιτήσεις της οδηγίας 7
ότι η απόφαση αυτή δεν θίγει περαιτέρω δεδομένα ή πληροφορίες οι οποίες μπορούν να ζητηθούν από την επιχείρηση, αν κατά τη διάρκεια της αναλυτικής εξέτασης κριθεί σκόπιμη η παροχή των πληροφοριών ή στοιχείων αυτών 7
ότι συμφωνήθηκε μεταξύ των κρατών μελών και της Επιτροπής ότι, το Βέλγιο θα συνεχίσει την αναλυτική εξέταση του φακέλου και θα αναφέρει τα πορίσματα στα οποία θα καταλήξει από την εξέταση αυτή συνοδεύοντάς τα παράλληλα από συστάσεις σχετικές με την περίληψη ή όχι καθώς και όλους τους σχετικούς όρους στην Επιτροπή, το αργότερο, εντός ενός χρόνου 7 ότι, μετά την αποστολή της έκθεσης αυτής, θα συνεχιστεί η αναλυτική εξέταση με πραγματογνωμοσύνη από όλα τα κράτη μέλη, στο πλαίσιο της μόνιμης φυτοϋγειονομικής επιτροπής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο φάκελος τον οποίο υπέβαλε η BASF Aktiengesellschaft στην Επιτροπή και τα κράτη μέλη για να περιληφθεί η ουσία methyl kresoxym ως ενεργός ουσία στο παράρτημα Ι της οδηγίας 91/414/ΕΟΚ θεωρείται κατ' αρχήν ικανοποιητική όσον αφορά τα στοιχεία και τις απαιτήσεις ενημέρωσης που προβλέπονται στο παράρτημα ΙΙ και, για ένα φυτικό προστατευόμενο προϊόν που περιέχει την εν λόγω ενεργό ουσία, στο παράρτημα ΙΙΙ της οδηγίας.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 1 Απριλίου 1996.

Labels: 1
20
0
3
6